Martha Scott. Martha Scott (1912-yil 22-sentyabr — 2003-yil 28-may) — amerikalik aktrisa. Faoliyati. Martha Scott Cecil B. DeMillening „The Ten Commandments“ (1956) va William Wylerning „Ben-Hur“ (1959) filmlarida Charlton Xeston ismli qahramonning onasini rolini oʻynagan. U 1938-yilda Thornton Wilderning „Our Town“ filmida Emily Webb rolini ijro etgan. 1940-yilda esa filmning yangi versiyasida ushbu rolni qayta yaratgan hamda bu roli uchun „Eng yaxshi aktrisa“ nominatsiyasida Akademiya mukofotiga nomzod boʻlgan. Karyerasi. Scott 1934-yilda Chicagoda boʻlib oʻtgan „Taraqqiyot asri“ jahon yarmarkasida Shekspirning qator spektakllarida „Globe“ teatr truppasi bilan ishtirok etgan. Kollejni tugatgandan soʻng Nyu-York shahriga koʻchib oʻtdi va u yerda sahna asarlari va radio dramalarida ishlay boshladi. 1938-yilda Brodveydagi debyutini Thornton Wildening „Our Town“ pyesasida amalga oshirdi. Scott keyingi toʻrt dekada davomida barqaror ijod qildi hamda „The Ten Commandments“, „Ben-Hur“, „The Desperate Hours“ va „Airport 1975“ kabi yirik epiklarda koʻrinish berdi. U Charlton Xeston bilan mana shu vaqt davomida ham sahnada, ham ekranda tez-tez rollar ijro etgan. 1968-yilda Henry Fonda va Robert Ryan bilan birgalikda „Plumstead Playhouse“ deb nomlangan teatrga asos solishdi. Uning soʻnggi spektakli Gollivuddagi teatrda namoyish etilgan „Twelve Angry Men“ boʻlgan. Mukofotlari. Martha Scottning teatrdagi hissasi uchun Gollivud shon-shuhrat xiyobonining 6126-bulivarida uning sharafiga yulduz qoʻyilgan.